CELEX: E2019J0010
Language: lv
Date: 2020-12-22 00:00:00
Title: Tiesas spriedums (2020. gada 22. decembris) lietā E-10/19 Bergbahn Aktiengesellschaft Kitzbühel pret Meleda Anstalt Direktīva (ES) 2015/849 — Nelikumīgi iegūtu līdzekļu legalizēšanas novēršana — Informācija par faktiskajām īpašumtiesībām — Nepieļaušana izmantot finanšu sistēmu nelikumīgi iegūtu līdzekļu legalizēšanai un teroristu finansēšanai — Adekvāta, pareiza un aktuāla informācija — Datu minimizēšana 2021/C 141/12

22.4.2021   
            
            
               LV
            
            
               Eiropas Savienības Oficiālais Vēstnesis
            
            
               C 141/12
            
         
      TIESAS SPRIEDUMS
      (2020. gada 22. decembris)
      lietā E-10/19
      Bergbahn Aktiengesellschaft Kitzbühel pret Meleda Anstalt
      
         
            Direktīva (ES) 2015/849 — Nelikumīgi iegūtu līdzekļu legalizēšanas novēršana — Informācija par faktiskajām īpašumtiesībām — Nepieļaušana izmantot finanšu sistēmu nelikumīgi iegūtu līdzekļu legalizēšanai un teroristu finansēšanai — Adekvāta, pareiza un aktuāla informācija — Datu minimizēšana
         
      
      (2021/C 141/12)
      Lietā E-10/19 Bergbahn Aktiengesellschaft Kitzbühel pret Meleda Anstalt attiecībā uz Lihtenšteinas Firstistes apelācijas tiesas (Fürstliches Obergericht) LŪGUMU Tiesai saskaņā ar Nolīguma starp EBTA valstīm par Uzraudzības iestādes un Tiesas izveidi 34. pantu sniegt interpretāciju par Eiropas Parlamenta un Padomes 2015. gada 20. maija Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Eiropas Parlamenta un Padomes Regulu (ES) Nr. 648/2012 un atceļ Eiropas Parlamenta un Padomes Direktīvu 2005/60/EK un Komisijas Direktīvu 2006/70/EK, Tiesa, kuras sastāvā ir priekšsēdētājs Páll Hreinsson, tiesnesis-referents Per Christiansen un tiesnesis Bernd Hammermann, 2020. gada 22. decembrī pasludināja spriedumu, kura rezolutīvā daļa ir šāda.
      
                  1.
               
               
                  Eiropas Parlamenta un Padomes 2015. gada 20. maija Direktīvas (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, 30. panta 1. punkts ir jāinterpretē tādējādi, ka tas liek juridiskai vienībai veikt saprātīgus pasākumus, lai mēģinātu apstiprināt sava faktiskā īpašnieka identitāti, piemēram, pieprasīt pamatā esošu dokumentāciju, ja situācijas apstākļi rada šaubas par saņemtās informācijas pareizību.
               
            
                  2.
               
               
                  Direktīvas (ES) 2015/849 30. panta 1. punktā paredzēto juridiskās vienības pienākumu negroza ne tas, ka īpašnieks ir juridiska persona ar juridisko adresi EEZ valstī, ne arī tās valdes locekļu profesija.
               
            
                  3.
               
               
                  Iesniedzējtiesai ir jāpārbauda, cik lielā mērā apstrādātā informācija par faktiskajām īpašumtiesībām atbilst datu minimizēšanas principam, kas noteikts Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti 5. panta 1. punkta c) apakšpunktā, proti, ka šī informācija ir adekvāta, atbilstīga un ietver tikai to, kas nepieciešams, lai noteiktu faktisko īpašnieku un vajadzības gadījumā apstiprinātu faktiskā īpašnieka identitāti.
               
            
                  4.
               
               
                  Direktīvas (ES) 2015/849 3. panta 6. punkta b) apakšpunkta v) punktu un 3. panta 6. punkta c) apakšpunktu nevar interpretēt kā pienākumu pierādīt, ka fiziskai personai nav netiešu īpašumtiesību vai galīgās kontroles.
               
            
                  5.
               
               
                  Direktīvā (ES) 2015/849 nav prasīts, lai juridiska vienība celtu prasību tiesā pret savu īpašnieku nolūkā iegūt informāciju par faktisko īpašnieku.